
VYHLÁŠKA
Ministerstva zdravotníctva Slovenskej republiky
z ... 2026,
ktorou sa mení a dopĺňa vyhláška Ministerstva zdravotníctva Slovenskej republiky 
č. 298/2022 Z. z., ktorou sa ustanovujú podrobnosti výpočtu príslušného násobku hrubého domáceho produktu pre stanovenie prahovej hodnoty posudzovaného lieku
Ministerstvo zdravotníctva Slovenskej republiky podľa § 7 ods. 3 zákona č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov (ďalej len „zákon“) ustanovuje:

§ 1
Násobok hrubého domáceho produktu Slovenskej republiky na obyvateľa podľa § 7 ods. 3 zákona je
a) jedna celá dvadsaťpäť stotín, ak rozdiel medzi získaným rokom života štandardizovanej kvality pri použití posudzovaného lieku a získaným rokom života štandardizovanej kvality pri použití relevantného komparátora je väčší ako 0 a menší ako 0,20,
b) dva, ak rozdiel medzi získaným rokom života štandardizovanej kvality pri použití posudzovaného lieku a získaným rokom života štandardizovanej kvality pri použití relevantného komparátora je 0,20 a viac a menší ako 0,50,
c) dve celé tri desatiny, ak rozdiel medzi získaným rokom života štandardizovanej kvality pri použití posudzovaného lieku a získaným rokom života štandardizovanej kvality pri použití relevantného komparátora je 0,50 a viac.
§ 2
Ak je predmetom posúdenia liek na ojedinelé ochorenie1), liek na pediatrickú indikáciu alebo liek na inovatívnu liečbu2), násobok hrubého domáceho produktu Slovenskej republiky na obyvateľa podľa § 7 ods. 3 zákona je
a) štyri, ak rozdiel medzi získaným rokom života štandardizovanej kvality pri použití posudzovaného lieku a získaným rokom života štandardizovanej kvality pri použití relevantného komparátora je väčší ako 0 a menší ako 0,50,
b) osem, ak rozdiel medzi získaným rokom života štandardizovanej kvality pri použití posudzovaného lieku a získaným rokom života štandardizovanej kvality pri použití relevantného komparátora je 0,50 a viac.
§ 2a
Referenčná hodnota HDP podľa § 7 ods. 3 zákona je hodnota hrubého domáceho produktu podľa § 7 ods. 4 zákona za rok 2024 vo výške 24 013,40 eura na obyvateľa.
§ 2b
Referenčná hodnota HDP uvedená v § 2a sa nemení počas obdobia troch rokov od nadobudnutia účinnosti tejto vyhlášky; po uplynutí tohto obdobia Ministerstvo zdravotníctva Slovenskej republiky referenčnú hodnotu HDP aktualizuje všeobecne záväzným právnym predpisom.

